text: құрық (1993 ж. дейін ералиев) маңғыстау облысы қарақия ауданындағы ауыл, аудан және құрық ауылдық округі орталығы. облыс орталығы ақтау қаласынан қарай 50 км, қарақия ойысынан қарай 10 км жердегі сораң шөптесін өскен шөлді белдемде орналасқан. іргесі 19 ғасырдың соңында қаланған. 1962 жылы маңғыстау түбегін игеруге байланысты аудан орталығына айналды. ауыл 1993 жылға дейін "ералиев" кенті аталып келді. 1999 жылы тұрғындар саны 6701 адам (3358 ер адам және 3343 әйел адам) болса, 2009 жылы 8118 адамды (4185 ер адам және 3933 әйел адам) құрады. құрықта қарақия мұнай барлау экспедициясы, құрылыс-монтаж кәсіпорны, базасы, кәсіпорындар жұмыс істейді. кентте минералды ыстық су емханасы бар. ауыл бойынша емхана аудандық аурухана және ералиево станциясында медициналық пункт халыққа қызмет көрсетеді.